มกราคม พ.ศ. 2548

มกราคม พุทธศักราช 2548 เป็นเดือนแรกของปี พ.ศ. 2548 วันแรกของเดือนเป็นวันเสาร์ วันสุดท้ายของเดือนเป็นวันจันทร์

 วันอังคารที่ 25 มกราคม 2548 
 เรือสปีดโบ๊ตที่นำนักท่องเที่ยวชาวไทยและต่างชาติ 40 คนจากเกาะพะงัน จังหวัดสุราษฎร์ธานี เกิดพลิกคว่ำ ทำให้มีนักท่องเที่ยวเสียชีวิตอย่างน้อย 7 คน สูญหายราว 15 คน

 วันจันทร์ที่ 17 มกราคม 2548 
 ขบวนรถไฟฟ้าใต้ดินที่บรรทุกผู้โดยสาร 700 คนชนกับรถเปล่าจากศูนย์ซ่อม ที่บริเวณสถานีศูนย์วัฒนธรรมแห่งประเทศไทย มีผู้บาดเจ็บ 200 คน ทำให้ต้องหยุดบริการเป็นเวลา 1 สัปดาห์

 วันอาทิตย์ที่ 9 มกราคม 2548 
 อาคารพาณิชย์สูง 7 ชั้นในซอยวัดดวงแข ถนนพระรามที่ 6 ตัดใหม่ แขวงรองเมือง เขตปทุมวัน เกิดเพลิงไหม้และถล่ม ทำให้อาสาสมัครผจญเพลิงและบรรเทาสาธารณภัย 4 คนติดอยู่ภายใน และเสียชีวิตในเวลาต่อมา  

 วันอาทิตย์ที่ 2 มกราคม 2548 
 ประเทศไทยยืนยันตัวเลขผู้เสียชีวิตจากคลื่นสึนามิถึง 5,000 คน โดยมีชาวต่างชาติมากกว่า 2,400 คน

 วันเสาร์ที่ 1 มกราคม 2548 
 ธนาคารแห่งประเทศไทยคาดหมายว่า ปีนี้จะมีอัตราการเติบโตของจีดีพี (ผลิตภัณฑ์มวลรวมในประเทศ) 5.25-6.25%

หมวดหมู่:มกราคม
หมวดหมู่:พ.ศ. 2548